श्री गुरु नानक देव खालसा कॉलेज

(दिल्ली विश्वविद्यालय)

देवनगर, करोलबाग, नई दिल्ली - 110005

दो दिवसीय राष्ट्रीय संगोष्ठी

(दिनांक - 23-24 फरवरी 2018)

 आयोजन स्थल - कॉलेज का संगोष्ठी-कक्ष

विषय - साहित्य, मीडिया और हिन्दी लेखन

महोदय/महोदया,

श्री गुरु नानक देव खालसा कॉलेज के हिन्दी विभाग एवं हिन्दी पत्रकारिता विभाग द्वारा दिनांक 23 एवं 24 फरवरी 2018 को 'साहित्य, मीडिया और हिन्दी लेखन' विषय पर दो दिवसीय राष्ट्रीय संगोष्ठी का आयोजन किया जा रहा है। आप इस संगोष्ठी में सादर आमंत्रित हैं।

संगोष्ठी के उप-विषय इस प्रकार हैं -

1. जनसंचार माध्यम और हिन्दी भाषा

2. जनसंचार माध्यमों में हिन्दी भाषा - बदलता स्वरूप

3. जनसंचार माध्यमों की भाषा - आधुनिक संदर्भ

4. हिन्दी भाषा की उपयोगिता – सूचना-प्रौद्योगिकी के क्षेत्र में

5. समकालीन दौर में हिन्दी भाषा - बदलता स्वरूप

6. सोशल मीडिया और लोकप्रिय साहित्य

7. मीडिया में लोकनाट्य का उभरता स्वरूप

8. लोकप्रिय साहित्य व मीडिया

9. लोकनाट्य सांग, बिदेसिया और तमाशा आदि के स्वरूप का विवेचन

10. साहित्य और मीडिया में आलोचना का बदलता स्वरूप

11. आधुनिक हिन्दी आलोचना के नए प्रतिमान

12. मीडिया में आलोचना का उभरता स्वरूप

(ब्लॉग, ट्विटर, फेसबुक आदि)

13. शोध के नए आयाम - साहित्य और मीडिया के संदर्भ में

14. मीडिया में शोध के नए आयाम

15. साहित्य में शोध की चुनौतियां एवं संभावनाएं

16. साहित्य और मीडिया लेखन की रोजगारपरक संभावनाएं

17. आधुनिक साहित्य लेखन - दशा और दिशा

18. वर्तमान मीडिया लेखन का स्वरूप

आप इनमें से किसी भी विषय पर अथवा साहित्य और मीडिया में लेखन से संबंधित किसी भी अन्य विषय पर अपना शोध-पत्र अथवा आलेख भेज सकते हैं। संगोष्ठी में प्रस्तुत किए जाने वाले शोध-पत्रों एवं आलेखों को आईएसबीएन संख्या-युक्त पुस्तक में प्रकाशित किया जाएगा।

संगोष्ठी में शामिल होने तथा शोध-पत्र एवं आलेख प्रस्तुति हेतु दिशा-निर्देश इस प्रकार हैं -

1. संगोष्ठी में भाग लेने के लिए शुल्क निम्न अनुसार हैं -

 शोधार्थी - 400/- रुपए

 शिक्षक - 700/- रुपए

2. संगोष्ठी हेतु पंजीकरण 23 फरवरी 2018 को प्रातः 9 बजे आयोजन-स्थल पर होगा।

2. शोध-पत्र या आलेख 20 फरवरी 2018 तक deep.mala@sgndkc.du.ac.in ई-मेल पते पर भेजें।

3. शोध-पत्र या आलेख 2000 या अधिक शब्दों का होना चाहिए।

4. शोध-पत्र या आलेख यूनीकोड, फोन्ट साइज 12, सिंगल स्पेसिंग में एमएस वर्ड फॉर्मेट में टाइप होना चाहिए।

5. शोध-पत्र अथवा आलेख प्रस्तुति संगोष्ठी के अंतिम दिन यानी 24 फरवरी 2018 को अंतिम-सत्र में होगी।

5. संगोष्ठी में शामिल होने के लिए किसी भी प्रकार का यात्रा-भत्ता आदि देय नहीं होगा।

डॉ. दीपमाला

संगोष्ठी संयोजक एवं विभागाध्यक्ष

हिन्दी एवं हिन्दी पत्रकारिता विभाग